open-index/open-wikipedia-markdown huggingface dataset:
Adikia (artisti)

**Adikia** (s. 1990), oikealta nimeltään **Kirsikka Ruohonen**, on suomalainen rap-artisti.  Hänet tunnetaan feministisistä sanoituksista ja aktiivisesta työstä rapin sukupuoliroolien purkamisessa.  Siviiliammatiltaan Ruohonen on kuvataiteilija.

Adikian tuotannossa merkittävässä osassa ovat sukupuolirooleja, seksismiä ja patriarkaattia kommentoivat tekstit. Artistin esikoissingle *Paha narttu* julkaistiin vuonna 2017. Tyylillisiä vaikutteita Adikian musiikki on saanut korostuneen maskuliinisesta ja misogyynisesta etelävaltioiden rapista, mutta Adikian kappaleissa äärimmilleen viety seksuaalisuus on käännetty feministiseksi ja nainen objektista toimijaksi. *Limbo*-EP:llä kappaleet ovat puolestaan vähemmän kantaaottavia.

Vuonna 2018 Adikia oli mukana dj-duo Taika Mannilan ja Lina Schifferin kuratoimassa D.R.E.A.M.G.I.R.L.S-rap-kollektiivissa, johon kuuluivat myös F, SOFA, Yeboyah, Mon-Sala, B.W.A ja Nisa.

Adikia järjestää yhdessä Mon-Salan eli Nora Hornin kanssa sukupuolten moninaisuuteen rap-kentällä panostavaa Matriarkaatti-klubia. He ovat myös tuottaneet samannimistä podcastia,. 

Ruohonen oli ehdolla Helsingissä vuoden 2021 kuntavaaleissa vihreiden listalta.

## Diskografia

### Albumit
* *Äiti* (2021)

### EP:t

* *Limbo* (2018)
* *Kävi täällä* (2017)

### Singlet

* *Seinät* feat. Gansta Boo (2021)
* *Lentokone* (2021)
* *Niket* feat. Särre (2021)
* *Pilluu/Pimppii* (tuplasingle, 2019)
* *Koskematon* *RMX* feat. Mon-Sala, Yas Lo, SOFA, Yeboyah, Nisa, Donatella & F (2018)
* *Koskematon* feat. Mon-Sala & Yas Lo (2018)
* *Kopperfield* (2018)
* *Wuornos/Babyshower* (tuplasingle, 2018)
* *Turvasana* (2017)
* *Paha narttu* (2017)

Adikia julkaisee Rutilus Records -levymerkille.

## Lähteet
Sara Taavitsainen

**Sara Taavitsainen** (s. 2001) on suomalainen jalkapalloilija, pelipaikaltaan puolustaja. Hän on pelannut Liigaa Jyväskylän Pallokerhossa yhden ottelun kaudella 2019 ja seitsemän ottelua kaudella 2020. Hän voitti B-juniorien Suomen-mestaruuden vuonna 2019.

## Lähteet
Zareh Penyamian

**Zareh Penyamian** (*Zareh Penyamin*, 1890–1949) oli armenialainen matonkutoja. Hänen vuoteen 1938 asti toiminut mattokutomonsa Istanbulissa oli yksi aikansa merkittävimmistä: kutomossa valmistetut silkkinukkaiset, metallilangalla kirjaillut kumkapı-matot perustuvat kultakauden osmanihovimattoihin ja Safavid-dynastian persialaismattoihin ja ovat haluttuja keräilykohteita.

## Lähteet
Libertas Schulze-Boysen

**Libertas Schulze-Boysen** (20. marraskuuta 1913 Pariisi – 22. joulukuuta 1942 Plötzenseen vankila, Berliini) oli saksalainen toisen maailmansodan aikainen vastarintataistelija.

## Toiminta vastarintaliikkeessä
Libertas Schulze-Boysen työskenteli toisen maailmansodan aikaan natsi-Saksassa kansanvalistus- ja propagandaministeriössä. Työnsä puolesta hänellä oli pääsy ministeriön salaisiin asiakirjoihin, joita hän vuosi vastarintaliikkeelle tarkoituksenaan saada totuus natsien julmuuksista Saksan eliitin tietoon. Hän toimi tässä yhdessä miehensä Harro Schulze-Boysenin kanssa ja he olivat molemmat myöhemmin Punaisena orkesterina tunnetun vastarintaverkoston keskeisiä jäseniä.

Libertas Schulze-Boysen ja hänen miehensä jäivät kiinni vuonna 1942 ja heidät teloitettiin Plötzenseen vankilassa. Libertas oli kuollessaan 29-vuotias.

## Lähteet

## Aiheesta muualla
*
Kia Voutilainen

**Kia Voutilainen** (s. 2000) on suomalainen jalkapalloilija, pelipaikaltaan hyökkääjä. Hän pelasi Liigaa Jyväskylän Pallokerhossa 18 ottelua ja teki yhden maalin kaudella 2019 sekä pelasi 15 ottelua ja teki kolme maalia kaudella 2020 . Hän siirtyi Jyväskylään joensuulaisesta FC Hertasta.

## Lähteet
Tytti Jaakkola

**Tytti Jaakkola** (s. 11. maaliskuuta 1994) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Jyväskylän Pallokerhoa kausina 2017–2019. Hän pelasi JyPK:ssa jo kaudella 2016, kun joukkue oli Ykkösessä. Aiemmin Jaakkola on edustanut kouvolalaisseura Susia. Hän on ennen kauden 2021 alkua pelannut Liigassa 43 ottelua ja tehnyt niissä seitsemän maalia.

## Lähteet
Agnes Börjesson

**Agnes Börjesson** (1. toukokuuta 1827 Uppsala, Ruotsi – 26. tammikuuta 1900 Alassio, Italia) tunnettu myös etunimellä **Agneta** oli ruotsalainen taidemaalari. Hän maalasi kuvia arkielämästä, historiasta  sekä interiöörejä. Häneltä tilattiin myös joitain muotokuvia. 

Böjessonin isä oli pappi ja kirjailija Johan Börjesson ja äiti vapaaherratar Fredika Gustafva Fock. Vuodet 1852–1853 Börjesson opiskeli Kööpenhaminassa Constatin Hansenin oppilaana ja vuodet 1858–1862 Tukholman käsityökoulussa. Hän opiskeli taidetta hyvänä opettajana pidetyn Johan Christoffer Bocklundin yksityisoppilaana, sillä taideakatemia ei vielä hyväksynyt naisoppilaita. Hänelle myönnettiin matkastipendi ja hän matkusti Düsseldorfiin opiskellakseen sikäläisessä taideakatemiassa. Hän matkusti myös Pariisiin, mutta opiskeli Düsseldorfissa vuodet 1868–1871 ja 1873–1874. Osa hänen matkoistaan suuntautui Marokkoon ja Italiaan. 
	 
Näyttelyitä Börjesson piti Göteborgissa ja Tukholmassa. Göteborgin taideyhdistys osti hänen töitään. Häneltä tilattiin Kvillen kirkon altaaritaulu ja hän sai töitään näytteille taideakatemiaan. Suuri kunnia oli saada töitä esille vuoden 1897 yleiseen taide- ja teollisuusnäyttelyyn joka pidettiin Tukholmassa. 
## Lähteet

## Aiheesta muualla
Niia Salminen

**Niia Salminen** (s. 12. marraskuuta 2002) on suomalainen jalkapalloilija, pelipaikaltaan keskikenttäpelaaja. Hän on pelannut Liigaa Jyväskylän Pallokerhossa yhden ottelun kaudella 2019 ja 12 ottelua kaudella 2020. Jälkimmäisellä kaudella hän teki Liigassa kaksi maalia ja liigakarsinnassa Vasa IFK:ta vastaan yhden. Kaudella 2021 hän edustaa FC Honkaa. Salminen voitti B-juniorien Suomen-mestaruuden Jyväskylän Pallokerhon joukkueessa vuonna 2019.

Salminen on pelannut Suomen nuorisomaajoukkueissa.

## Lähteet
Sofie Ribbing

**Sofie Amalia Ribbing** (6. maaliskuuta 1835 Adelöv – 7. joulukuuta 1894 Kristiania, Norja) oli ruotsalainen taidemaalari. Hän maalasi muotokuvia ja arkielämää. Ribbing opiskeli Düsseldorfin taideakatemiassa. 

Ribbingin suku kuului vanhaan aateliin. Tytär pääsi opiskelemaan ensiksi Tukholmaan, mutta siirtyi pian opiskelemaan tuolloin erittäin vetovoimaiseen Düsseldorfin taideakatemiaan. Hänen opiskelutovereihinsa kuuluivat Agnes Börjesson ja Wilhelmina Lagerholm. Düsseldorfista hän jatkoi matkaan Brysseliin, missä sai oppia historiamaalari Louis Gallaitilta. Gallaitin opit näkyvät erityisen hyvin hänen työssään *Pojat piirtävät*. Hän opiskeli myös Pariisissa ja jatkoi matkaansa Roomaan, missä vietti aikaansa Agnes Börjessonin kanssa. 

Ribbing piti näyttelyt Lontoossa, Tukholmassa ja Kööpenhaminassa. Göteborgin taideseura maksoi hänen töistään suuria summia ja hänen omakuvansa päätyi Firenzen Uffizi-galleriaan. Nykyään hänet muistetaan parhaiten muotokuvamaalauksistaan. Vuonna 2016 hänen maalauksensa *Pojat piirtämässä* nimettiin Ruotsin edustajaksi Europeana 2016 -projektiin, jossa etsittiin merkittäviä eurooppalaisia taideteoksia. 

## Lähteet

## Aiheesta muualla
*http://www.europeana.eu/en/item/2063602/SWE_280_008
Cheverny

**Cheverny** on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 16 kilometriä Bloisin kaupungista kaakkoon.

Kunnan alueella oleva linna *Château de Cheverny* on rakennettu vuosina 1624–1630. Linna on rakennettu klassiseen tyyliin, edustaen tuolloin tyypillistä Ludvig XIV:n aikakauden ranskalaista tyyliä. Linna toimi mallina kuuluisan belgialaisen sarjakuvataiteilijan Hergén keksimälle Moulinsartin linnalle ''Tintin seikkailuissa''.

## Lähteet

## Aiheesta muualla
Pjatrus Brouka

**Pjatrus Brouka** (, viralliselta nimeltään *Pjotr Ustsinavitš Brouka*, Пётр Усцінавіч Броўка, ; 25. kesäkuuta 1905 nykyisen Vitsebskin alueen Ušatšyn piirin Putsilkavitšyn kylä – 24. maaliskuuta 1980 Minsk) oli valkovenäläinen neuvostokirjailija.

Brouka syntyi talonpoikaisperheeseen. Hän työskenteli koulun jälkeen virkailijana ja vuodesta 1922 lähtien toimittajana. Vuosina 1928–1931 Brouka opiskeli Valko-Venäjän valtionyliopistossa. Toisen maailmansodan aikana hän työskenteli rintama- ja partisaanilehdissä.

Broukan ensimmäinen runokirja ilmestyi vuonna 1930. Ajankohtaisen kansalaislyriikan lisäksi hän kirjoitti oopperalibrettoja, kertomuksia ja kuvauksia sekä tuotantoromaanin *Kali zlivajutstsa reki* (”Kun joet yhtyvät”, 1957). Brouka sai runoistaan Stalin-palkinnon vuosina 1947 ja 1951, Lenin-palkinnon vuonna 1962 ja Valko-Venäjän SNT:n valtionpalkinnon vuonna 1970. Hänet nimitettiin Valko-Venäjän kansanrunoilijaksi vuonna 1962 ja Valko-Venäjän tiedeakatemian akateemikoksi vuonna 1966.

Brouka hyväksyttiin Neuvostoliiton kirjailijaliiton jäseneksi vuonna 1934. Hän toimi kirjallisuuslehti *[[Polymja]]n* päätoimittajana sekä Valko-Venäjän kirjailijaliiton hallituksen puheenjohtajana vuosina 1948–1967. Vuosina 1967–1980 Brouka työskenteli Valko-Venäjän neuvostotietosanakirjan päätoimittajana. Hänen johtamansa työyhteisö sai tietosanakirjasta Valko-Venäjän SNT:n valtionpalkinnon vuonna 1976.

Brouka toimi Valko-Venäjän korkeimman neuvoston kansanedustajana vuosina 1947–1955 ja Neuvostoliiton korkeimman neuvoston edustajana vuosina 1956–1980. Hänelle myönnettiin sosialistisen työn sankarin arvonimi vuonna 1972.

## Lähteet
Emma Kantanen

**Emma Kantanen** (s. 28. elokuuta 1989) on suomalainen graafikko ja kirjailija. Hän on valmistunut taiteen maisteriksi Aalto-yliopistosta pääaineenaan graafinen suunnittelu ja sivuaineena pelisuunnittelu.

Kantanen on työskennellyt peligraafikkona muun muassa Roviolla ja PlayRavenilla sekä Kiinassa. Hän tekee myös kuvittajan ja sarjakuvapiirtäjän töitä.

Kantasen vuonna 2019 julkaistu esikoisromaani *Nimi jolla kutsutaan öisin* pohjautuu hänen omiin kokemuksiinsa Pekingin lesboyhteisössä. Hänen toinen, Australiaan sijoittuva romaaninsa *Jos sataa, älä tule* ilmestyi elokuussa 2022.

## Lähteet
Päivi Murphy

**Päivi Murphy** on suomalainen entinen maajoukkuekoripalloilija. Suomessa hänen joukkueitaan olivat Turun Riento ja Namika. Ruotsissa hän pelasi lyhyen aikaa ammattilaisena ykkösdivisioonassa Solnassa. Päivi Murphy on Suomen koripallomaajoukkueessa pelaavien Erik Murphyn ja Alex Murphyn äiti. Perheessä on myös kolmas poika Tomas. Poikien isä Jay Murphy on entinen NBA-pelaaja.

## Lähteet
Tour-en-Sologne

**Tour-en-Sologne** on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 15 kilometriä Bloisin kaupungista itään.

Kunnan alueella oleva linna *Château de Villesavin* sijaitsee vain kymmenen kilometrin päässä naapurikunnan suuresta renessanssilinna Château de Chambordista, jonka rakennutti Ranskan kuningas Frans I. Château de Villesavin rakennutti Frans I:n taloussihteeri Jean Le Breton 1500-luvulla. Hän oli samalla myös valvojana Chambordin linnan rakentamisessa. Linnassa on nykyään useita museoita, kuten muun muassa häämuseo.
  
## Lähteet

## Aiheesta muualla
Riikka Lilja

**Riikka Lilja** (s. 5. helmikuuta 2002) on suomalainen jalkapalloilija, pelipaikaltaan keskikenttäpelaaja. Hän pelasi Liigaa Jyväskylän Pallokerhossa seitsemän ottelua kaudella 2019, 18 ottelua kaudella 2020 ja 14 ottelua kaudella 2021. Hän teki kolme maalia sekä kaudella 2020 että kaudella 2021. Kaudella 2022 hän pelasi Åland Unitedissa 22 liigaottelua, joissa hän teki yhden maalin, ja saavutti SM-pronssia. Lilja voitti B-juniorien Suomen-mestaruuden vuonna 2019.

Lilja on pelannut Suomen nuorisomaajoukkueissa.

## Lähteet
Katriina Rosavaara

**Katriina Rosavaara** (ent. Koskinen, s. 1975) on suomalainen kuvataiteilija ja kuvakirjailija. Hän on valmistunut taiteen maisteriksi Taideteollisesta korkeakoulusta ja kuvataiteen maisteriksi Kuvataideakatemiasta.

Rosavaara on toiminut myös Setan varapuheenjohtajana ja Feministisen puolueen puheenjohtajana.

Rosavaaran perheeseen kuuluu vaimo ja kaksi lasta.

## Teokset
* 
* 
* 
* 
* 

## Lähteet
Tiina-Liisa Kaalamo

**Tiina-Liisa Kaalamo** (s. 1988 Lahti) on suomalainen kuvanveistäjä. Hän opiskeli Lahden taideinstituutissa vuosina 2008–2012 kuvataidelinjalla ja sitä aikaisemmin Lahden kansanopistossa kuvataidelinjalla vuosina 2007–2008. Kaalamo on Suomen Kuvanveistäjäliiton jäsen.

Vuonna 2016 Kaalamo ja Ville Laurinkoski voittivat kumpikin töillään nuorten kuvataiteilijoiden 17. The Art of Basware -taidekilpailun. Kaalamon teos *Terrarotta-armeija* koostuu 99 ”jälleenrakennetusta” rotasta, joiden materiaaleina on käytetty muun muassa rottien pääkalloja, kuivattuja häntiä ja ylijäämäturkispaloja. Laurinkosken työ oli maalaus *Hermeneutiikkaa: Europa*. Kilpailun järjestäjä, ohjelmistoyhtiö Basware, sijoitti molemmat voittaneet teokset kokoelmaansa.

Tiina-Liisa Kaalamo käyttää teostensa materiaaleina kierrätettyjä osia, joihin kuuluu muun muassa roskalavoille päätyneitä metalli- ja muoviosia, mutta myös esimerkiksi eläinten pääkalloja. Hän on myös kasvattanut teoksiaan varten raatokärpäsiä. Hän kerää teiden varsilta autojen alle jääneiden eläinten ruhoja.

Kaalamo on tehnyt Hartolaan torpparien muistomerkin *Ristin Sielut*. Sen materiaaleina ovat vanhat hirret ja heinäseipäät. Teos on paljastettu vuonna 2019-

## Lähteet
Steppasin Partyy

**Steppasin Partyy** on suomalaisen rap-artistin YB026 single vuodelta 2021. Kappaleesta tuli nopeasti suosittu videopalvelu Tiktokissa, ja myöhemmin nousi Suomen Spotifyn Top 50 -listalle.

## Lähteet
Anni Saukkola

**Anni Saukkola** (s. 1993) on suomalainen lääkäri ja sosiaalisen median vaikuttaja. Saukkola on yksi Tiedenaiset-yhteisön perustajista ja hänet tunnetaan ”somelääkärinä” Instagramissa. Ensimmäisen päivityksen ”laakari.anni”-Instagram-tilillä Saukkola teki huhtikuussa 2019 ja vuotta myöhemmin seuraajia oli yli 25&nbsp;000. Saukkola on omalla Instagram-tilillään kumonnut virheellistä terveystietoa, joita muut hyvinvointivaikuttajat ovat jakaneet. Saukkola on muun muassa kumonnut väitteet sitruunaveden terveydestä ja positiivisten ajatusten parantavasta voimasta. 

Yhdessä Jenni Puolivälin kanssa Saukkola on tehnyt *Lääkäripodi*-podcastia tammikuusta 2020 lähtien.

Saukkola lopetti somelääkärinä toimimisen kesällä 2022 toistaiseksi. Syynä Instagram-tilinsä tauolle Saukkola kuvaili väsymyksen ja tyytymättömyyden sosiaalisiin medioihin yleisesti. 

## Teokset

* *To do: terveys.* Tuuma-kustannus, 2021. 

## Lähteet

## Aiheesta muualla
* Anni Saukkolan tili Instagramissa
* Tiedenaisten verkkosivut
Tiina Tuppurainen

**Tiina Tuppurainen** (s. 1982) on suomalainen toimittaja ja kirjailija. Hän on valmistunut filosofian maisteriksi Helsingin yliopistosta vuonna 2009 pääaineenaan estetiikka. Tuppurainen on työskennellyt toimittajana, toimitussihteerinä ja toimituspäällikkönä muun muassa *[[Voi hyvin]]*-, *[[Trendi]]*-, *[[City (lehti)|City]]*-, *[[Nyt-liite]]*-, *[[Avotakka]]*- ja *[[Kauneus ja terveys]]* -lehdissä. Hän on tehnyt töitä myös kaupallisen sisällöntuotannon parissa. Tuppuraisen autofiktiivinen esikoisromaani *Kuvittelen sinut vierelleni* (2020) kertoo elämästä 2000-luvun alun Helsingin lesboyhteisössä ja toinen romaani *Hänen valtansa alla* (2021) työpaikkakiusaamisesta. Hän käsittelee tuotannossaan erityisesti hlbtiq-teemoja. Vuonna 2022 Tuppuraiselta ilmestyi kolmas romaani ja tietokirja urheilevista sateenkaarinuorista. Tuppurainen kirjoittaa myös yhteiskunnallista Tiina The Feminist -blogia.

## Teokset
* 
* 
* 
* 
* 
* 

## Lähteet

## Aiheesta muualla
* Tiina The Feminist -blogi
Jess Wade

**Jessica Alice Feinmann Wade** on brittiläinen fyysikko Imperial Collegen Lontoon Raman-spektroskopiaan erikoistuneessa Blackett-laboratoriossa. Hän tutkii polymeeripohjaisia orgaanisia valodiodeja (OLED). Hän on osallistunut teknistieteellistä aloista (STEM) käytyyn keskusteluun ja kannustanut naisia tieteissä sekä taistelee ennakkoluuloja vastaan, kuten sukupuoliin kohdistuvia ennakkoluuloja Wikipediassa  ja rodullisia ennakkoluuloja Wikipediassa.

## Koulutus
Wade opiskeli South Hampsteadin lukiossa ja valmistui sieltä vuonna 2007. Hän ilmoittautui myöhemmin taiteen ja muotoilun peruskurssille Chelsean taidekorkeakoulussa ja suoritti vuonna 2012 fysiikan maisterin tutkinnon Imperial College Londonissa. Hän jatkoi Imperialissa ja suoritti fysiikan tohtorin tutkinnon vuonna 2016, jossa Ji-Seon Kim ohjasi hänen työskentelyään orgaanisten puolijohteiden nanometrologiassa. 

## Lähteet

## Aiheesta muualla
Saaristoratikka

**Saaristoratikka** oli suunniteltu Helsingin seudun joukkoliikenteeseen kuulunut pikaraitiotie, joka olisi johtanut Vuosaaren metroasemalta Meri-Rastilan ja Vartiosaaren halki Yliskylään. Yliskylästä reitti olisi jatkunut Helsingin keskustaan Kruunusillat-raitiotietä pitkin. 

Linjaus merkittiin Helsingin vuoden 2016 yleiskaavaan ja hanketta kutsuttiin toteutettavaksi Raide-Jokeri 2:n tavoin ”keskipitkällä aikavälillä”. Saaristokaupunginosaan Vartiosaareen uuden raitiovaunulinjan ja pyöräilybaanan yhteyteen kaavoitettiin rakennettavaksi asuntoja 5&nbsp;000–7&nbsp;000 asukkaalle. Vuonna 2018 hallinto-oikeus kuitenkin kumosi Vartiosaaren kaavamerkinnät lainvastaisina, sillä alue on luokiteltu arvokkaaksi kulttuuriympäristöksi. Kaupungille ei myönnetty asiassa valituslupaa. Yleiskaavassa kaikki Vartiosaaren ja Ramsinniemen rakentamismerkinnät muutettiin kumotuiksi kaavamerkinnöiksi.

Raitiotien reitille suunniteltiin kolmea uutta siltaa: Reposalmen siltaa Yliskylästä Vartiosaareen, Ramsinsalmen siltaa Meri-Rastilaan sekä Ramsinkannaksen siltaa korkeuseroiltaan haastavalle Ramsinkannaksen tulva-alueelle. Ramsinsalmen silta kaavoitettiin pyöräily- ja kävelysillaksi ilman autoliikennettä. Yliskylä–Meri-Rastila-osuuden alustaviksi rakentamiskustannuksiksi laskettiin 37 miljoonaa euroa sekä Meri-Rastila–Vuosaari-osuuden hinnaksi 16 miljoonaa.  Vuosaaresta pohjoiseen reitti olisi jatkunut Raide-Jokeri 2:na Mellunmäkeen ja edelleen kohti Malmia ja Myyrmäkeä, mahdollisesti yhtenä linjana.

## Katso myös
* Helsingin raitioliikenne
* Vihdintien pikaraitiotie
* Viikin–Malmin pikaraitiotie

## Lähteet
Laura Lehtola

**Laura Lehtola** (s. 1978) on suomalainen kirjailija. Koulutukseltaan Lehtola on tekniikan tohtori ja hän on tehnyt ohjelmistoinsinöörin töitä. Hän ryhtyi kirjoittamaan vaimonsa kuoleman jälkeen.

## Teokset
* 
* 
* 

## Lähteet
Hermione Corfield

**Hermione Isla Conyngham Corfield**  (s. 19. joulukuuta 1993)  on englantilainen näyttelijä. Hän on esiintynyt elokuvissa, kuten **' (2015), ''Mr.Holmes'' (2015), ''[[Pride and Prejudice and Zombies]]'' (2016), ''[[XxX 3: Xander Cagen paluu|XXX: Xander Cagen paluu]]'' (2017), ''[[Star Wars: The Last Jedi|Star Wars: Viimeiset jedit]]'' ( 2017) ja ''Rust Creek'' (2018).

== Lapsuus ja nuoruus ==
Corfield syntyi Lontoossa, Richard Conyngham Corfieldin, (Chatwall Hallin, [[Shropshire|Shropshiren]])   ja [[Jermyn Street]] -paitojen suunnittelijan Emma Willisin, tyttäreksi.   Hänellä on kaksi sisarusta. Corfield kävi koulua Downe House Schoolissa Cold Ashin kylässä lähellä [[Newbury (Berkshire)|Newburya]] Berkshiressä. Corfield opiskeli englanninkielistä kirjallisuutta [[University College London|University College Londonissa]] ennen kuin hän opiskeli metodinäyttelemistä näyttelijäkurssilla New Yorkin Lee Strasberg Theatre and Film Institute -opistossa. 

== Ura ==
Corfield teki debyyttinsä vuonna 2014 ''Coltonin Big Night'' -elokuvassa, joka on Sebastian Solbergin ohjaaman elokuvan ''50 suudelmaa'' jatko-osa, jossa hän esittää Anna-hahmoa.  Vuonna 2015 hän näytteli [[Ian McKellen|Ian McKellenin]] ja [[Laura Linney|Laura Linneyn]] ''rinnalla herra Holmesissa'' ja esiintyi elokuvassa **'  Tom Cruisen vastanäyttelijänä. Hän työskenteli myös Penélope Cruzin kanssa Schweppesin mainoskampanjassa.  Vuonna 2014 hänet palkattiin *Falleniin* Gabrielle Givensiksi.  Vuonna 2016 hän esiintyi *[[Pride and Prejudice and Zombies]]* -elokuvissa Cassandrana. Vuonna 2017 hän esiintyi elokuvassa *[[XxX 3: Xander Cagen paluu|XXX: Xander Cagen paluu]]* Vin Dieselin rinnalla, Guy Ritchien ohjaamassa *King Arthur: Legend of the Swordinssa* ja *[[Star Wars: The Last Jedi]]* -elokuvassa Tallie Lintrana, Resistance A-Wing -pilottina ja majurina.  Hän esiintyi myös ITV- draamassa *[[The Halcyon|Halcyon]]* Emma Garlandina. 

Hän esiintyy vuonna 2018 brittiläisessä komediaelokuvassa *Slaughterhouse Rulez,* jossa pääosissa olivat Asa Butterfield, Finn Cole, Michael Sheen, Nick Frost ja Simon Pegg, sekä elokuvassa *Bees Make Honey* .

Corfield sai kriitikoilta kiitosta esityksestään *Rust Creekissä*, joka julkaistiin teattereissa 4. tammikuuta 2019.

## Filmografia

### Elokuvat

### Televisio

## Lähteet

## Aiheesta muualla

* 
* 
* Hermione Corfield at Rotten Tomatoes
*
Mona Bling

**Mona Bling** (ent. **Mona Kuoppamaa**, ent. **Teemu Kuoppamaa**, s. 1992 Vihti) on suomalainen toimittaja, sisällöntuottaja ja HLBT-vaikuttaja. Bling on ollut julkisuudessa kertoessaan kokemuksistaan transnaisena ja hän on toiminut transaktivistina. 

Bling aloitti muotibloggaamisen vuonna 2010 ja tuli tunnetuksi blogistaan *Thing for the Bling*. Hän myös piti *[[Iltalehti|Iltalehden]]* sivuilla muotiblogia ja oli yksi Avan *Muotitietoinen*-ohjelman muotibloggaajista. Vuonna 2016 hän siirtyi bloggaamaan *[[Trendi]]*-lehden *Lily Edit* -muotiblogiin nimimerkillä Mona Bling. Nykyään Bling toimii sosiaalisen median vaikuttajana ja juontaa yhdessä Irene Naakan kanssa *Kroonisesti ärhäkkä* -podcastia. Hänellä on Instagramissa yli 20&nbsp;000&nbsp;seuraajaa. Vuonna 2022 Bling julkaisi transsukupuolisista kertovan *23 transmyyttiä* -tietokirjan.

## Teokset
* 

## Lähteet

## Aiheesta muualla
* Instagram: Mona Bling 
* ''Kroonisesti ärhäkkä'' -podcast 
* Kaikki Uusiksi, 23.9.2022, Mona Bling purkaa myyttejä transihmisistä (podcast-haastattelu)
Anne Liljeström

**Anne Liljeström** (s. 1978) on suomalainen tähtitieteilijä ja Ursan toiminta- ja tiedotussuunnittelija ja toimii myös yhdistyksen tiedottajana. Liljeström on valmistunut Helsingin yliopistosta filosofian maisteriksi pääaineenaan tähtitiede. Hänet tunnetaan tähtitieteen kansantajuistajana muun muassa useista Ylen ohjelmista, kuten Prisma ja Jälkikaronkka. Tiedetoimittajana Liljeström on työskennellyt muun muassa Tähdet ja avaruus -lehdessä, Tiede-lehdessä, Helsingin Sanomissa ja Ylellä. Vuonna 2020 Liljeström palkittiin Suomen tiedetoimittajain liiton tiedeviestintäpalkinnolla.

## Muuta
Liljeström on puhunut avoimesti burnoutista sekä muunsukupuolisuudestaan. 

## Lähteet
Trans (yhdistys)

**Trans ry** on 27. kesäkuuta 2020 perustettu suomalainen sukupuolivähemmistöjen perus- ja ihmisoikeuksia ajava yhdistys. Yhdistyksen tarkoitus on tuoda sukupuolivähemmistöön kuuluvien yhteisön ääni yhteiskunnan jokaiselle tasolle, arkielämän tilanteista aina poliittisiin päätöksentekoprosesseihin asti. Yhdistyksen tavoitteena on toimia sukupuolivähemmistöjen ja päättäjien vuorovaikutuksen mahdollistajana. Trans ry:n puheenjohtajana toimi sen perustamisesta alkaen Nemo Eriksson, joka on aiemmin toiminut Trasek ry:n puheenjohtajana. Syyskuusta 2021 lähtien yhdistystä on puheenjohtanut Valo Vesikauris.

Yhdistyksellä on käytössään kaksi jäsenmuotoa: varsinainen jäsenyys ja kannatusjäsenyys. Kannatusjäsenyys on avoin kaikille, kun taas varsinainen jäsenyys on varattu vain sukupuolivähemmistöön kuuluville. Vain varsinaiset jäsenet ovat äänivaltaisia yhdistyksen kokouksissa. Sukupuolivähemmistöön kuuluvalla tarkoitetaan yhdistyksen toiminnassa ihmistä, joka ei ole cissukupuolinen, eli ei siis identifioidu syntymässä määritellyn sukupuolen mukaan.

## Kampanjat ja aloitteet
Vuonna 2021 yhdistyksen käynnistämä kansalaisaloite *[[Oikeus olla]]* translain uudistamiseksi keräsi tarvittavat 50&nbsp;000 allekirjoitusta kahdessa vuorokaudessa.

"Meidän ääni" -mesenaattikampanjassa Trans ry keräsi varoja sukupuolivähemmistöihin kuuluvien nuorten oman aktivismin tukemiseksi. Mesenaattikampanja keräsi 4900 euroa. Mesenaattikampanjassa kerätyillä varoilla Trans ry rahoittaa hakemuksen perusteella sukupuolivähemmistöihin kuuluvien nuorten ensiapu- ja järjestyksenvalvojakursseja. 

Trans ry julkaisi vuoden 2023 eduskuntavaalien ja vuoden 2021 kuntavaalien yhteydessä seksuaali- ja sukupuolivähemmistöjen oikeuksia tukevat vaalitavoitteet. Vuoden 2023 eduskuntavaalien vaalitavoitteet allekirjoitti yhteensä 116 ehdokasta, 2021 kuntavaalien ehdokkaista vaalitavoitteet allekirjoitti yhteensä 962 ehdokasta. 

## Tunnustuspalkinnot

Vuonna 2021 Qaareva ry palkitsi Trans ry:n "Vuoden Queer Järjestö" -tunnustuksella The Queer Gala -tapahtuman yhteydessä. 

Vuonna 2023 Helsinki Pride palkitsi Trans ry:n "Ylpeys Muuttaa Maailmaa" -tunnustuksella Helsinki Pride -tapahtuman yhteydessä. 

## Puheenjohtajistot

## Lähteet
Marjo Renko

**Marjo Helena Renko** (ent. Niemelä, s. 23. lokakuuta 1962 Lapua) on suomalainen lastentautien erikoislääkäri, joka on toiminut Itä-Suomen yliopiston lastentautien professorina lokakuusta 2018 lähtien. Hän on tutkinut etenkin lasten infektiotauteja ja yliopisto-opettajana toiminut lääkärikouluttajana Oulussa, Tampereella ja Kuopiossa.

Renko kirjoitti ylioppilaaksi Lapualta (1981). Hän opiskeli Oulun yliopistossa, josta valmistui lääkäriksi (LL 1986) ja edelleen lääketieteen tohtoriksi (LT 1995). Hänen englanninkielinen artikkeliväitöskirjansa (1994) oli otsikoitu *Risk factors and symptoms of acute otitis media in children*. Lastentautien erikoislääkäriksi hän pätevöityi 1996 (OY), lasteninfektioiden pätevyys 2000, lääkärikouluttajan erikoispätevyys 2010. Lastentautiopin dosentti (2000).

## Teoksia
* Ville  Peltola, Marjo Renko & Harri Saxén: *Lasten infektiosairaudet*. Rokotetutkimuskeskus  2019. 2. painos (e-kirja). ISBN .

## Lähteet

## Aiheesta muualla
*Marjo Renko. University of Eastern Finland, Institute of Clinical Medicine. Professor  (researchgate.net)
*Marjo Renko & Terho Heikkinen (19.1.2018) Näyttö lasten korvatulehduksen hoidosta on edelleen ohutta (Tiede­pääkirjoitus / Lääkärilehti, 3/2018 vsk 73 s. 105) (laakarilehti.fi)
*Marja Kivilompolo (18.5.2009) Ihminen kuuluu loisten ruokalistalle (Yle Akuutti) (yle.fi)
José María Gironella

**José María Gironella** (1917 Darníus, Gerona, Espanja – 2003) oli espanjalainen kirjailija.

Gironella keskeytti katolisen seminaarin ja toimi ennen sisällissotaa useissa ammateissa. Sisällissodassa hän liittyi kansallismielisiin. Sodan päätyttyä hän työskenteli toimittajana.

Gironella julkaisi 1945 esikoisrunokokoelmansa ja 1946 esikoisromaaninsa *Un hombre*. Hänen pääteoksensa on historiallinen romaanitrilogia *Sypressit uskovat Jumalaan* (*Los cipreses creen en Dios*, 1953), *Un millón de muertos* (1961) ja *Ha estallado la paz* (1966). Hän käsittelee siinä sisällissodan syitä ensimmäisenä Espanjassa. Teos sai erinomaisen vastaanoton. Hän kirjoitti myös novelleja, matkakirjoja ja esseekokoelman.

## Suomennetut teokset
* *Sypressit uskovat Jumalaan: romaani espanjalaisesta perheestä sisällissodan aattovuosilta* 1–2 (*Los cipreses creen en Dios*), suom. Maija Westerlund, Otava 1958

## Lähteet
Jean Giono

**Jean Giono** (30. maaliskuuta 1895 Manosque, Ranska – 8. lokakuuta 1970 Manosque, Ranska) oli ranskalainen kirjailija, taustaltaan italialainen.

Giono toimi eri ammateissa, muun muassa pankkivirkailijana. Toisen maailmansodan saksalaismiehityksen aikana hän joutui lyhyeksi aikaa vankilaan, ja pasifististen mielipiteiden vuoksi myös vastarintaliike karsasti häntä.

Giono julkaisi esikoisrunokokoelmansa 1921 ja kymmenen vuoden kuluttua ensimmäisen monista menestysromaaneistaan, joista useiden pohjalta on tehty elokuvia. Hän kirjoitti myös historiallisia romaaneja ja näytelmiä.

## Suomennetut teokset
* *Maailman laulu* (*Le chant du monde*), suom. Eino Palola, Helsinki: Suomen kirja 1938 – 2. p. WSOY 1983 
* *Husaari katolla* (*Le hussard sur le toit*),  suom. Reino Hakamies, WSOY 1955. Sarja: Eurooppa-sarja, kolmas kymmenvalikoima 6
* *Mies, joka istutti puita* (*L'homme qui plantait des arbres*), suom. ja jälkisanan kirjoittanut Tuukka Kangasluoma, Basam Books 1994 , 3. uud. p. Basam Books 2014 

## Lähteet

## Aiheesta muualla
Claes Gill

**Claes Daniel Gill** (13. lokakuuta 1910 Odda, Norja – 11. kesäkuuta 1973 Oslo, Norja) oli norjalainen runoilija ja näyttelijä. Hän oli vuosina 1945–1946 Oslon studioteatterin johtaja ja vuosina 1952–1956 Rogalandin teatterin johtaja. Pessimistinäkin hän näkee runoissaan valoa. Hän runoilee suurista näyistä, rakkaudesta ja kuolemasta.

## Rooleja
* *[[Det brenner i natt!]]* (1955) – Tim Ruud

## Lähteet

## Aiheesta muualla
Kuudes kerta

**Kuudes kerta** on Maarit Lallin ohjaama suomalainen draamaelokuva vuodelta 2017. Elokuva kertoo Rickystä ja Annikasta, jotka ovat kumpikin omilla tahoillaan naimisissa. Ricky ja Annika ovat uskottomia puolisoilleen ja heillä on keskenään seksisuhde.

## Vastaanotto

*[[Seura]]*-lehden Jussi Karjalaisen mielestä *Kuudes kerta* on sekava ja pinnallinen romanttinen aikuiskomedia, jossa näyttelijät eivät oikein tiedä keitä ovat. Hänestä elokuva kuitenkin sekoittaa monenlaisia aineksiaan mainion ennakoimattomalla tavalla. *Helsingin Sanomien* Leena Virtanen kehui Pihla Viitalan ja Antti Luusuaniemen roolisuoritusten ohella Maarit Lallin käsikirjoitusta, joka ei tyydy itsestään­selvyyksiin. *Elokuvauutisten* Niko Jutila arvosti näyttelijäsuorituksia ja tyylikästä yleisilmettä, mutta kirjoitti parisuhdeasioiden loputtoman vatvonnan ja ennakoitavissa olevien juonenkäänteiden rasittavan kokonaisuutta niin, ettei tarina kanna yli puolentoista tunnin kestoaan. *Ilta-Sanomien* Tarmo Poussu oli ehkä kaikkein kriittisin ja arvioi elokuvan harvinaisen sekavaksi ihmissuhdepuuroksi, jossa päähenkilöiden taustoja ja omien parisuhteiden ongelmia ei sivuta juuri lainkaan. Käsikirjoitus ei hänestä ole ”tarina ensinkään, vaan sekava kokoelma toistoisia kohtauksia satunnaisessa järjestyksessä”.

## Lähteet
Kansallinen Liiga -kausi 2021

**Kansallinen Liiga -kausi 2021** oli naisten jalkapalloliigan 15. kausi ja kaikkiaan 51. kerta (virallisesti 50.), jolloin jalkapallon naisten Suomen mestaruus ratkaistiin. Liigaan osallistui kymmenen joukkuetta.
Kausi alkoi 17. huhtikuuta. Kauteen lähdettäessä hallitseva mestari oli Åland United.
Mestaruuden voitti historiansa ensimmäistä kertaa KuPS.

## Sarjajärjestelmä
Liigassa pelattiin kaksinkertainen runkosarja sekä sen jälkeen ylä- ja alaloppusarja.

## Joukkueet

## Sarjataulukot
### Runkosarja

### Yläloppusarja

 

### Alaloppusarja

 

## Liigakarsinta

HPS säilytti paikkansa Kansallisessa Liigassa yhteismaalein 4-0.

## Parhaat maalintekijät

## Kuukauden pelaajat
Naisten Liigan kuukauden pelaajan valitsee Jalkapallon Pelaajayhdistys.

## Lähteet
Liisa Risu

**Liisa Risu** (oik. **Liisa Korpiniitty**, s. 30. kesäkuuta 1966 Georgia, Yhdysvallat) on suomalais-amerikkalainen tanssija ja koreografi.

Liisa Risu on taiteilijanimi, virallinen sukunimi on Korpiniitty, jota hän käyttää esimerkiksi teatterinjohtajana toimiessaan.

## Ura
Risu on valmistunut Teatterikorkeakoulun tanssitaiteen linjalta koreografian maisteriksi vuonna 2007. Vuosina 2008–2017 hän työskenteli Taiteen edistämiskeskuksen 10-vuotisella taiteilija-apurahalla.

Hänen töitään on nähty muun muassa Zodiak – uuden tanssin keskuksella, Tanssiteatteri Hurjaruuthissa, Helsinki Dance Companyllä ja Teatterikorkeakoulussa. Risu on työskennellyt yhteistyössä muun muassa tanssija Jonna Eiskosen, tanssija Satu Halttusen, tanssija Ninu Lindforssin, tanssija-koreografi Vera Nevanlinnan ja tanssija Terhi Vaimalan kanssa. Hän on tehnyt yhteistyötä myös Tampereen Teatterikesän, Liisa Pentti + Co'n, Pori Dance Companyn, Arts Management Helsingin ja RIO – Real Time Orchestran kanssa. 

Vuonna 2013 hän perusti Näyttämö 3T teatteriryhmän ohjaaja Samuli Reunasen ja säveltäjä Iiro Ollilan kanssa. Lisäksi hän on työskennellyt osa-aikaisena opettajana Teatterikorkeakoulussa.

Tällä hetkellä Risu työskentelee Tanssiteatteri Hurjaruuthin johtajana. Hän aloitti työssä loppukeväästä 2019 Hurjaruuthin pitkäaikaisen johtajan ja perustajajäsenen Arja Petterssonin jäätyä eläkkeelle.  Aiemmin Risu on ollut kiinnitettynä tanssijana Hurjaruuthissa vuosina 1994–1999 ja oli esiintyjänä mukana viidessä ensimmäisessä talvisirkuksessa .

## Koreografioita ja ohjauksia

* Lahden kaupunginteatteri: *Rikos ja rangaistus*  (2006) 
* *Tumma* (2009) 
* Vaasan kaupunginteatteri & Kiljava-ryhmä: *Yksi lensi yli käenpesän*  (2010) 
* *More or less lovesongs (2011)* 
* *Tumma - versio viidelle* (2011) 
* *Huono* (2012) 
* *Soiva (2013)* 
* Tanssiteatteri Hurjaruuth: *Peukalo-Liisa* (2015) 
* *Valon paino* (2015) 
* Riihimäen teatteri & Näyttämö 3T : *The Grimm Book of Horrors* (2016) 
* Kansallisteatteri: *Karamazovin veljekset*  (2018) 
* *Music + (2019)* 
* Tanssiteatteri Minimi & Riihimäen teatteri: *POE! – Edgar Allan and the Psychobilly Ravens (2019)* 
* Tanssiteatteri Hurjaruuth: *Talvisirkus Bau (2019)* 

## Lähteet
Once Upon a Time in Sad Hill

**Once Upon a Time in Sad Hill** on Rax Rinnekankaan ohjaama suomalais-espanjalainen draamaelokuva vuodelta 2019. Elokuvassa kaksi naista ja kaksi miestä ovat naisten asemaa käsittelevässä työpajassa. He päätyvät muistelemaan kahta pariskuntaa, jotka eksyivät vuoristossa ja päätyivät Sergio Leonen Hyvät, pahat ja rumat -elokuvan loppukohtauksessa esiintyvälle Sad Hillin hautausmaalle. Hautausmaalla miehet joutuvat kohtaamaan totuuksia avioliitoistaan. 

## Lähteet
Hanna Helaste

**Hanna Helaste** (s. 1979) on Jämsän entinen kaupunginjohtaja. Helaste toimi virassa vuodesta 2020 irtisanoutuneen Ilkka Salmisen seuraajana. Helaste irtisanoutui virastaan vuonna 2024. Lisäksi hän on toiminut Keiteleen kunnanjohtajana vuosina 2014−2020 ja Vaalan kunnan hallinto- ja elinkeinojohtajana.

Helaste oli ensimmäinen nainen Jämsän kaupunginjohtajana. Vuoden 2025 alussa hän aloitti Kainuun Liiton hallintojohtajan viransijaisena.

## Lähteet
Leena Mankki

**Leena Mankki** (s. 1. elokuuta 2000) on suomalainen jalkapalloilija, pelipaikaltaan keskikenttäpelaaja. Hän on Jyväskylän Pallokerhon kasvatti ja on pelannut Liigassa JyPK:n joukkueessa 22 ottelua kaudella 2019 sekä 16 ottelua kaudella 2020. 

## Lähteet
Leena Torpo

**Leena Torpo** (s. 1999) on suomalainen jalkapalloilija, pelipaikaltaan puolustaja. Hän siirtyi syksyllä 2018 Kakkosessa pelanneesta FC Kuusysistä pääsarjajoukkue Jyväskylän Pallokerhoon, jossa hän jo samalla kaudella pelasi neljä liigaottelua. Ennen kauden 2021 alkua hän on pelannut JyPK:n joukkueessa kaikkiaan 39 liigaottelua.

## Lähteet
Rolf Gjedsted

**Rolf Gjedsted** (24. helmikuuta 1947 Frederiksberg, Tanska – 18. heinäkuuta 2022) oli tanskalainen runoilija ja kuvataiteilija.

Gjedsted julkaisi 1969 runokokoelman *Englefronten*, joka liittyy Tanskassa silloin puhjenneisiin nuorisolevottomuuksiin. Siinä on vaikutteita rockmusiikista. Hän julkaisi runoja ja lyhyttä proosaa.

## Lähteet
Alma Forstén (jalkapalloilija)

**Alma Forstén** (s. 6. heinäkuuta 2001) on suomalainen jalkapalloilija, pelipaikaltaan hyökkääjä.

Forstén pelasi Jyväskylän Pallokerhossa ensimmäisen liigaottelunsa toukokuussa 2018. Seuraavalla kaudella hän sai jo enemmän peliaikaa, ja kauden 2024 loppuun mennessä hän pelasi JyPK:n joukkueessa kaikkiaan 75 liigaottelua ja teki niissä kuusi maalia, elokuussa 2020 Helsingin Jalkapalloklubia, syyskuussa 2020 Turun Palloseuraa, heinäkuussa 2024 Pallokerho Keski-Uusimaata ja Åland Unitedia, elokuussa 2024 Kuopion Palloseuraa sekä lokakuussa 2024 Pallokerho Keski-Uusimaata vastaan. Forstén pelasi jyväskyläläisjoukkueessa myös kausina 2022–2023 Naisten Ykkösessä. Kaudeksi 2025 hän siirtyi Helsingin Palloseuraan.

Forstén on pelannut Suomen alle 18-vuotiaiden maajoukkueessa. Hän kuului Suomen joukkueeseen alle 17-vuotiaiden Euroopan-mestaruuskilpailuissa 2018, kun Suomi sijoittui turnauksessa kolmanneksi.

## Lähteet
Susi Nousiainen

**Susi (Emil Mikael) Nousiainen** (s. 1987) on suomalainen kuvataiteilija ja kirjoittaja.

Nousiainen on puhunut avoimesti Sukupuolenkorjausprosessistaan. Hän sai lähetteen transpolille vuonna 2017 ollessaan 29-vuotias. 

Nousiainen on koulutukseltaan kirjallisuustieteen maisteri. Hän on kirjoittanut Vauva.fi-sivustolle *Sateenkaarifaija*-blogia, jossa hän kertoi perhe-elämästään transsukupuolisena isänä. Hänen esikoisteoksensa *Sukupuoleen katsomatta – Kuinka kohdata moninaisuus* ilmestyi vuonna 2020. Hän on kirjoittanut ja lausunut runoja osana Eroottinen kodinkonerunous -duoa. Nousiainen kirjoittaa myös kolumneja Ylelle. (ks. esim. )

Nousiaisen esikoisrunokokoelma *Muovikauris* ilmestyi 2021. Virpi Alanen sanoo, että Nousiainen käsittelee siinä raikkaasti ja selkeästi transmaskuliinisuuteen liittyvää sosiaalisen koodin purkamista ja uudelleenkokoamista. Ominaispiirteinä hän pitää sanottavan rauhallisuutta ja kielen ja tunnetilan huolellisuutta. Hän siteeraa lopuksi kirjan päättävää kysymystä: "Jos minut olisi kasvatettu poikana, olisinko saanut kirjoittaa tällä tavalla?"

Nousiaisella on kaksi lasta entisen puolisonsa kanssa.

## Teokset
* *Sukupuoleen katsomatta - Kuinka kohdata moninaisuus.* Atena Kustannus, 2020. 
* *Muovikauris*, Raikuu 2021  (runoja)

## Lähteet
Henni Rinkinen

**Henni Rinkinen** (s. 6. tammikuuta 2000) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa Helsingin Palloseuraa.

Rinkinen pelasi kaudet 2018–2019 Ykkösessä joensuulaisessa FC Hertan joukkueessa ja teki kaikkiaan 19 sarjamaalia. Kaudeksi 2020 hän siirtyi Liigassa pelaavaan Jyväskylän Pallokerhoon, jossa hän pelasi ensimmäisellä kaudellaan 17 liigaottelua ja teki niissä kaksi maalia, heinäkuussa Tikkurilan Palloseuraa ja lokakuussa Tampereen Ilvestä vastaan. Kaudella 2021 hän pelasi 20 liigaottelua ja teki niissä kaksi maalia, kesä-heinäkuun vaihteen molemmin puolin peräkkäisissä otteluissa Tampereen Ilvestä ja Helsingin Jalkapalloklubia vastaan. Kaudella 2022 Rinkinen jatkoi Ykköseen pudonneessa jyväskyläläisjoukkueessa, mutta tämän jälkeen hän siirtyi Helsingin Palloseuraan. Hän pelasi kaudella 2023 liigassa 20 ottelua ja teki niissä kolme maalia. Kaudella 2024 hän pelasi 22 liigaottelua, joissa hän teki viisi maalia, ja saavutti SM-pronssia.

## Lähteet
Fine Line

**Fine Line** on laulaja-lauluntekijä Harry Stylesin toinen sooloalbumi, joka julkaistiin 13. joulukuuta 2019.

Albumi oli ehdolla vuoden 2021 Grammy-palkintogaalassa kategoriassa ”Paras pop-albumi”. Albumin kappaleella ”Watermelon Sugar” Styles voitti Grammyn kategoriassa ”Paras pop-sooloesitys”. Ehdokkuuden sai myös ”Adore You” -kappaleen musiikkivideo.

Suomen virallisella listalla albumi oli parhaimmillaan sijalla viisi. Yhdysvaltalaisella Billboard 200 -albumilistalla *Fine Line* nousi ensimmäiselle sijalle ja Britannian albumilistalla se saavutti toisen sijan.

## Kappaleet
# 
# 
# 
# 
# 
# 
# 
# 
# 
# 
# 
# 

## Listasijoitukset

## Lähteet
Jenna Silvonen

**Jenna Silvonen** (s. 2. tammikuuta 1999 Lohja) on suomalainen jääkiekkoilija, pelipaikaltaan maalivahti. Hän on pituudeltaan 165 cm.

Silvosen kasvattajaseura on Lohjan Kisa-Veikot. Hän pelasi Naisten liigassa Espoo Bluesissa / Espoo Unitedissa kausilla 2015–2019 kaikkiaan 74 runkosarjaottelua torjuntaprosentilla 92,6 % ja pudotuspeleissä 26 ottelua torjuntapronsentilla 93,2 %. Hän voitti Suomen-mestaruuden 2019 sekä saavutti hopeaa 2017 ja pronssia 2016. Hänet valittiin liigan ykköstähdistöön kaudella 2018–2019. Hän pelasi kausilla 2019–2022 NCAA:n sarjassa Mercyhurstin yliopiston joukkueessa 35 ottelua torjuntaprosentilla 91,7 %. Hän pelasi yhden ottelun Kiekko-Espoossa kaudella 2022–2023 lähtien.

Silvonen pelasi alle 18-vuotiaiden maajoukkueessa 14 ottelua. Hän pelasi neljä ottelua ikälukan MM-kilpailuissa 2017. Naisten maajoukkueessa hän on pelannut kahdeksan ottelua torjuntaprosentilla 89,3 %. Hän kuului Suomen hopeajoukkueeseen MM-kilpailuissa 2019 ja pronssijoukkueeseen MM-kilpailuissa 2021, muttei päässyt pelaamaan kummissakaan kisoissa. Hän pelasi yhden ottelun MM-kilpailuissa 2022.

## Lähteet
Angelika Meusel

**Angelika Meusel** (s. 21. toukokuuta 1959 Huittinen) on porilainen näyttelijä (FIA) ja Rakastajat-teatterin johtaja.

Meuselin isä oli kotoisin Saksasta ja Meuselin kotikieli on saksa. Hänellä on kolme veljeä Hannu, Petri ja Stefan.

## Rakastajat-teatteri
Meusel perusti vuonna 1991 Rakastajat-teatterin yhdessä Hilkka Ollikaisen ja Kai Tannerin kanssa. Hän on yhä Rakastajat-teatterin johtaja yhdessä Kai Tannerin kanssa. Lisäksi hän toimii valmentajana ja yleisötyöntekijänä.

Meusel on myös ollut mukana perustamassa Lainsuojattomat-teatterifestivaalia ja toiminut festivaalin tuotannossa vuodesta 2000 saakka. Meusel on pitkäjänteisesti kehittänyt vapaan kentän toimintaa ja tehnyt lainsuojattomien teatteritaiteilijoiden työtä tunnetuksi. 

## Apurahat ja palkinnot

* 2020 Suomen Kulttuurirahaston Satakunnan rahasto myönsi Meuselille 26 000 euron suuruisen taiteilija-apurahan.
* 2016 Teatterikeskus myönsi Meuselille vuoden teatteriteko palkinnon . Palkinnon myöntämistä perusteltiin seuraavasti: *”Angelika Meusel on ihmisenä, naisena ja taiteilijana tehnyt vaikuttavaa ja tinkimätöntä näyttelijäntyötä.”* 
* 2009 Valtion Näyttämötaidetoimikunta myönsi Meuselille 5-vuotisen taiteilija-apurahan.
* 2004 Suomen Kulttuurirahasto myönsi Meuselille 14 000€ apurahan taiteelliseen työhön. 

## Näyttelijän töitä teatterissa mm.

*2015 *Tarantinoa, teetä ja OMG* – kokonaisuus Bite-Size -pienoisnäytelmiä (ohj. Juha Siltanen)
* 2014 *Kippis eli elämä, seksi, kuolema ja muita pikkujuttuja* (ohj. Liisa Mustonen)
* 2017 *Karkotetut* (käsikirj. Elina Izarra Ollikainen)
* 2017 *Viettelyksen asuntovaunu* (ohj. Leea Klemola)
* 2020 *MetroPoris – huumaavan 20-luvun iltamat* (ohj. Meri-Maija Näykki)
* 2020 Pori Dance Company: *Kun maa keinuu (ohj. [[Katariina Lohiniva]])*

## Filmografia

* 1992 *Veturimiehet heiluttaa*
* 1996 Harjunpää ja heimolaiset
* 2005 Eläville ja kuolleille

## Lähteet
Kaisa Saarenpää

**Kaisa Saarenpää** (s. 2000) on suomalainen jalkapalloilija, pelipaikaltaan puolustaja. Hän on pelannut Kansallista liigaa Jyväskylän Pallokerhon joukkueessa kaudesta 2020 alkaen. Ensimmäisellä kaudellaan hän pelasi 12 liigaottelua. Aiemmin hän on pelannut Jyväskylän Pallokerhon juniorijoukkueissa ja kakkosjoukkueessa.

## Lähteet
Kunimund

**Kunimund** (k. 567) oli gepidien viimeinen kuningas.

Kunimund nousi gepidien kuninkaaksi Turisindin jälkeen. Kunimund halusi kostaa gepidien kokemat vääryydet ja rikkoi langobardien kanssa tehdyn rauhansopimuksen. Langobardien kuningas Alboin oli kuitenkin liittoutunut avaarien kanssa, ja pian sanansaattaja toi Kunimundille tiedon, että avaarit olivat tunkeutuneet gepidien alueelle. Kunimund kehotti silti kansaansa taistelemaan ensin langobardeja vastaan, vaikka avaarit hyökkäsivät heitä vastaan toiselta suunnalta. Langobardit löivät gepidit taistelussa, ja Alboin tappoi Kunimundin taistelun aikana. Alboin teki Kunimundin pääkallosta juoma-astian. Langobardit ottivat suuren määrän vankeja, muun muassa Kunimundin tyttären Rosamundan, jonka Alboin otti vaimokseen. Tämän tappion jälkeen gepidien valtakunta lakkasi olemasta.

## Lähteet
Tiia Hirvonen

**Tiia Hirvonen** (s. 2000) on suomalainen jalkapalloilija, pelipaikaltaan keskikenttäpelaaja tai hyökkääjä. Hän pelasi Helsingin Jalkapalloklubin junioreissa ja pääsi Liigassa ensimmäisen kerran kentälle heinäkuussa 2017 ottelussa kuopiolaisseura Pallokissoja vastaan. Kauden 2018 hän aloitti Liigassa Åland Unitedin joukkueessa, josta hän elokuussa siirtyi loppukaudeksi Pallokissoihin. Kaudet 2019–2020 hän edusti Liigassa Turun Palloseuraa. Kaudeksi 2021 hän siirtyi Jyväskylän Pallokerhoon. Hirvonen on ennen kauden 2021 alkua pelannut Liigassa 43 ottelua ja tehnyt niissä kaksi maalia, syyskuussa 2019 Oulu Nice Socceria ja IK Myrania vastaan.

## Lähteet
Cellettes (Loir-et-Cher)

**Cellettes** on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 8 kilometriä Bloisin kaupungista kaakkoon.

Kunnan alueella oleva linna *Château de Beauregard* oli 1500-luvulla Ranskan kuningas Frans I:n metsästysmaja. Linnaa laajennettiin myöhemmin 1500-luvulla, ja 1600-luvulla linnan omistanut Ranskan kuningas Ludvig XIII:n entinen ministeri Paul Ardier hankki linnan seinille 327 muotokuvaa, joka on Euroopan suurin tunnettu historiallisten muotokuvien kokoelma. Yksityisomistuksessa olevaan linnaan ja puistoon pääsee tutustumaan. Nykyaikaisen puutarhan on suunnitellut puutarhan suunnittelija Gilles Clément, joka on yhdistänyt näyttävästi noin 400 perennalajia ja pensasta.


Tiedosto:Beauregard,_Porträtgalerie.jpg|Linnan muotokuvagalleria
Tiedosto:France_CVdL_41_Beauregard_06.jpg|Linnan puutarhaa


## Lähteet

## Aiheesta muualla
Marina Heinonen

**Marina Heinonen** (s. 1960 Helsinki) on suomalainen tutkija ja ravinnon turvallisuuden professori Helsingin yliopistossa. Hän on toiminut elintarvike- ja ravitsemustieteiden osaston johtajana vuodesta 2018. Julkisuudessa hän on puhunut aktivisesti lisäaineiden turvallisuudesta, minkä johdosta Skepsis ry on myöntänyt hänelle Sokrates-palkinnon vuonna 2019.

Heinonen on valmistunut elintarviketieteiden tohtoriksi Helsingin yliopistosta vuonna 1990 ja toiminut siitä lähtien elintarvikekemian yliopistonlehtorina. Vuosina 2002–2007 hän toimi funktionaalisten elintarvikkeiden professorina ja vuosina 2010-2011 elintarvikekemian professorina. Hän toimi Euroopan elintarviketurvallisuusviraston EFSA:n tieteellisenä asiantuntijana 2004–2018 terveysväittämien ja uuselintarvikkeiden työryhmissä.

Heinonen ottaa mielellään kantaa elintarvikkeiden turvallisuuteen, lisäaineisiin ja terveysväittämiin liittyviin asioihin niin omalla Twitter-tilillään kuin *[[Helsingin Sanomat|Helsingin Sanomien]]* yleisönosastollakin.

Heinonen on naimisissa ja hänellä on kolme lasta.

## Lähteet

## Aiheesta muualla

* Marina Heinonen Helsingin yliopiston sivuilla
* Marina Heinosen Twitter-tili
Julia Beck

**Augusta Lovisa Julia Beck** (20. joulukuuta 1853 Tukholma – 21. syyskuuta 1935 Vaucresson, Ranska) oli ruotsalainen taidemaalari. Hänet tunnettiin myös taitavana kalligrafina.  

Julia Beck syntyi Saksasta Ruotsiin muuttaneen kirjansitojan tyttäreksi. Aluksi hän autteli isänsä verstaalla, mutta vanhemmat kannustivat häntä ryhtymään taidemaalariksi. Vuonna 1872 Beck pääsi taideakatemiaan sen viisivuotiselle, ilmaiselle linjalle. Taideopinnot oli avattu myös naisille vuonna 1864. Naisilla oli samat opettajat kuin miehillä mutta eri opetustilat ja vähemmän oppitunteja. Yhdessä opiskelukaverinsa Julia Strömbergin kanssa Beck perusti Akademi-Klubbenin ja he julkaisvat *Palettskrap*- nimistä lehteä taidemaailman tapahtumista.

Pariisista oli 1870-luvulla tullut Euroopan johtava taidekaupunki ja vuonna 1881 sinne suuntasi myös Julia Beck. Hän kirjoittautui sisään yksityiseen Academie Julianiin, missä häntä opettivat Léon Bonnat ja Alfred Stevens. Siellä hän jakoi asunnon ja ateljeen muiden ruotsalaisten ja norjalaisten naistaiteilijoiden kanssa. Tuolloin Ranskassa suotiin ulkomaalaisille naistaideopiskelijoille vähemmän vapautta kuin miehille. Hänen töitään oli esillä Pariisin Salongissa. Hän liittyi Gretz-sur-Loingin kansainväliseen taiteilijasiirtokuntaan. Hänestä kehkeutyi tyytymätön vallitsevaan taidekäsitykseen ja -koulutukseen ja hän vaati uudistuksia.

Vuonna 1888 Beck päätti jäädä pysyvästi Ranskaan. Asuinpaikkakunnaksi valikoitui pieni Vaucressonin kaupunki. Paikasta oli hyvät yhteydet Pariisiin ja Belgiaan, missä hänellä oli näyttelyitä ja ostavaa yleisöä. Hän oli elinaikanaan tunnettu taiteilija ja hänet palkittiin Ranskan Kunnialegioonan jäsenyydellä vuotta ennen kuolemaansa. Ruotsalainen taidemaailma syrji häntä, eikä hän saanut töitään Pariisin maailmannäyttelyn Ruotsin paviljonkiin. Syntymämaassaan on hän saanut tunnustusta vasta 2010-luvulla.
## Valikoituja teoksia

File:Julia Beck-Pojke med tamburin.jpg|*Poika ja tamburiini*.
File:Julia Beck Woman dressing.jpg|*Jakkaralla pukeutuva nainen*.
File:Julia Beck French Landscape Grèz.jpg|*Ranskalainen maalaismaisema* (1885).
File:Julia Beck - GRÉZ PAR NEMOURS (SEINE ET MARNE).jpg|*Gréz par nemours (Seine et marne)* (1885).
File:Coucher de soleil x Julia Beck 1853-1935.jpg|*Coucher de soleil*  


## Lähteet

## Aiheesta muualla